BILANȚUL VACCINĂRII. Peste 38.000 de persoane vaccinate în ultimele 24 de ore. Câte reacții adverse au apărut.
Peste 38.000 de persoane au fost vaccinate în ultimele 24 de ore. Peste 17.000 de români au primit prima doză de vaccin, iar peste 20.000 doza de rapel. Au fost înregistrate 244 de reacţii adverse, cele mai multe la vaccinul AstraZeneca.
Dintre cele 38.128 de persoane vaccinate în ultimele 24 de ore, 17.488 au primit prima doză de vaccin (7.379 – Pfizer, 671- Moderna și 9.438 AstraZeneca), iar 20.640 rapelul.În ultimele 24 de ore au fost înregistrate 244 reacţii adverse, din care 81 la persoane vaccinate cu Pfizer, 16 la persoane vaccinate cu Moderna și 147 la AstraZeneca.Numărul persoanelor vaccinate, de la începutul campaniei, a ajuns la 771.239.În total au fost 3.744 de reacţii adverse, 3.189 la Pfizer, 149 la Moderna și 406 la AstraZeneca.Opt reacții adverse sunt în curs de investigare.